На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20 и 38/21), чл. 11., 22. и 23. став 4. Покрајинске скупштинске одлуке о буџету АП Војводине за 2022. годину („Службени лист АПВ“, брoj 54/21), у вези са Законом о пољопривредном земљишту („Службени гласник РС“, бр. 62/06, 65/08 – др.закон, 41/09,112/15,80/17 и 95/18- и др.закон), Покрајинском скупштинском одлуком о програму заштите, уређења и коришћења пољопривредног земљишта на територији Аутономне покрајине Војводине у 2022. години („Службени лист АПВ“, број 54/21) и Правилником о спровођењу конкурса које расписује Покрајински секретаријат за пољопривреду, водопривреду и шумарство, покрајински секретар за пољопривреду, водопривреду и шумарство (у даљем тексту: покрајински секретар) доноси

**ПРАВИЛНИК**

**О ДОДЕЛИ СРЕДСТАВА ЗА ФИНАНСИРАЊЕ ИНТЕНЗИВИРАЊА КОРИШЋЕЊА ПОЉОПРИВРЕДНОГ ЗЕМЉИШТА КОЈИМ РАСПОЛАЖУ ВИСОКО ОБРАЗОВНЕ УСТАНОВЕ, СРЕДЊЕ ПОЉОПРИВРЕДНЕ ШКОЛЕ И ОСТАЛЕ СРЕДЊЕ ШКОЛЕ КОЈЕ ОБРАЗУЈУ УЧЕНИКЕ ПОЉОПРИВРЕДНЕ СТРУКЕ ‒ ПУТЕМ НАБАВКЕ ОПРЕМЕ**

**Опште одредбе**

Члан 1.

Правилником о додели средстава за финансирање интензивирања коришћења пољопривредног земљишта којим располажу високо образовне установе, средње пољопривредне школе и остале средње школе које образују ученике пољопривредне струке ‒ путем набавке опреме (у даљем тексту: Правилник) прописују се висина и начин доделе средстава, намена средстава, поступак додељивања средстава, критеријуми за доделу средстава и друга питања значајна за конкурс из Програма заштите, уређења и коришћења пољопривредног земљишта на територији АП Војводине у 2022. години (у даљем тексту: Програм), који је саставни део Покрајинске скупштинске одлуке о Програму заштите, уређења и коришћења пољопривредног земљишта на територији Аутономне покрајине Војводине у 2022. години („Службени лист АПВ“,број 54/2021) на који је сагласност дало Министарство пољопривреде, шумарства и водопривреде број: 320-11-10827/2021-14 од 29.11.2021. године.

Програм из става 1. овог члана, усвојила је Скупштина Аутономне покрајине Војводине, а Покрајински секретаријат за пољопривреду, водопривреду и шумарство (у даљем тексту: Покрајински секретаријат) задужен је за његову реализацију.

**Висина и начин доделе средстава**

Члан 2.

За реализацију активности предвиђено је укупно **26.000.000,00** динара.

Средства из става 1. овог члана додељиваће се путем конкурса који се објављује у „Службеном листу АП Војводине“ и у дневним новинама „Дневник“, као и на интернет страници Покрајинског секретаријата (у даљем тексту: Конкурс).

**Конкурс је отворен до 21.02.2022. године.**

Документација поднета на Конкурс се не враћа. На захтев подносиоца пријава, који нису остварили бесповратна средства, могуће је враћање документације, уз достављање оверене фотокопије исте.

Средства за подршку инвестиција – према Правилнику и по Конкурсу – додељују се бесповратно.

Бесповратна средства за подршку инвестиција по конкурсу утврђују се у износу до 100% укупно прихватљивих трошкова.

Приликом обрачуна, узима се вредност инвестиције без пореза на додату вредност (ПДВ).

Максималан износ бесповратних средстава не може бити већи од **4.500.000,00 динара** по пријави.

**Намена бесповратних средстава**

Члан 3.

**Бесповратна средства која се додељују намењена су за набавку:**

1. **опреме за наводњавање**
	1. ***пумпе, агрегати, распрскивачи, системи „кап по кап“, са припадајућом опремом, системи за филтрирање, системи за фертиригацију, опремање бунара, водени топови, системи бочних крила, цистерне за наводњавање, субиригација***
	2. ***Тифони, под условом да се наводњава минимум 3 хектара по једној машини. Корисник може да оствари право на бесповратна средства за највише једну машину у типу „Тифона“.***

Максималан износ бесповратних средстава за наведене намене не може бити већи од 1.000.000,00 динара.

1. **конструкције и опреме за биљну производњу у заштићеном простору**
	1. ***конструкцијa за објекте заштићеног простора (алуминијумска, поцинковано-челична, челична и пластична);***
	2. ***вишегодишње, вишеслојне фолије за покривање објеката заштићеног простора;***
	3. ***фолије за сенчење и спречавање губитка топлоте;***
	4. ***мреже за сенчење објекта;***
	5. ***систем за наводњавање „кап по кап”, систeми за микрокишење;***
	6. ***систем за фертиригацију;***
	7. ***столови за производњу расада;***
	8. ***инструменти за мерење нивоа CO2, температуре супстрата и ваздуха, као и влаге;***
	9. ***саксије, контејнере за производњу расада, ослонаце за поврће ( мреже и коље)***
	10. ***систем за загревање.***

Максималан износ бесповратних средстава за наведене намене не може бити већи од 2.000.000,00 динара.

1. **опреме за заштиту од временских непогода**
	1. ***Материјали за покривање култура, у циљу заштите од мраза – агротекстили и малч фолије***
	2. ***Набавка елемената система за противградну заштиту с наслоном* за воћарску производњу**
	3. ***Набавка елемената система за противградну заштиту (без наслона – стубова*) за воћарску производњу.**
	4. ***Набавка стубова за подизање засада* за воћарску производњу**
	5. ***Набавка жица за ограђивање парцела* за воћарску производњу**
	6. ***Набавка стубова за ограду***
	7. ***Набавка система против смрзавања „anti-frost“***

Максимални износ бесповратних средстава за наведене намене не може бити већи од 2.500.000,00 динара.

1. **опреме за сакупљање, одлагање, манипулацију и примену органског ђубрива и побољшање и очување плодности пољопривредног земљишта као и остале опреме на сточарским фармама**
	1. ***опреме на сточарским фармама (свињарским, говедарским, овчарским, козарским и живинарским фармама)***
	2. ***Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака; специјализоване приколице за транспорт чврстог стајњака, укључујући и пратећу опрему за полутечни и течни стајњак)***
	3. ***машине за ђубрење земљишта***

Максималан износ бесповратних средстава за наведене намене не може бити већи од 2.500.000,00 динара.

1. **опреме и механизације за побољшање и очување плодности пољопривредног земљишта и обраду пољопривредног земљишта**
	1. ***Машине за примарну обраду земљишта (погонске и прикључне машине)***
	2. ***Машине за допунску обраду земљишта***
	3. ***Машине за ђубрење земљишта***
	4. ***Машине за сетву***
	5. ***Машине за садњу***
	6. ***Машине за заштиту биља***
	7. ***Машине и адаптери за убирање односно скидање усева***

Максималан износ бесповратних средстава за средње пољопривредне школе и остале средње школе које образују ученике пољопривредне струке за наведене намене не може бити већи од 2.500.000,00 динара.

Максималан износ бесповратних средстава за високо образовне установе за наведене намене не може бити већи од 4.500.000,00 динара.

1. **опреме за прераду пољопривредних производа**
	1. ***Набавка опреме за примарну прераду грожђа***
	2. ***Набавка опреме за ферментацију за бела и црвена вина***
	3. ***Набавка опреме за чување и неговање вина***
	4. ***Набавка опреме за пуњење вина***
	5. ***Набавка опреме за производњу ракије***

Максималан износ бесповратних средстава за наведене намене не може бити већи од 1.000.000,00 динара.

**7. Опрема за аквакултуру**

***7.1. Базени за гајење риба***

Максималан износ бесповратних средстава за наведене намене не може бити већи од 2.500.000,00 динара.

Приликом разматрања поднетих пријава за остваривање бесповратних средстава, неће се признавати купљена опрема пре 01.01.2022. године, што мора бити документовано рачунима са спецификацијом опреме, отпремницама, изводима из банке, гарантним листовима, царинским декларацијама, уколико је реч о опреми из увоза, и другим доказима, који носе датум након 01.01.2022. године.

Бесповратна средства која се додељују из Програма не могу се користити за:

* порезе, укључујући и порез на додату вредност;
* трошкове увоза, царине, шпедиције;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;
* трошкове премера и геодетских снимања;
* трошкове банкарске провизије;
* трошкове превоза;
* трошкове монтаже;
* трошкове за куповину половне и репариране опреме и материјала;
* доприносе у натури;
* инвестиције и купљену опрему пре 01.01.2022.

**Право учешћа на конкурсу**

Члан 4.

Право на подстицаје остварују високо образовне установе, средње пољопривредне школе и остале средње школе које образују ученике пољопривредне струке са седиштем на територији АП Војводине а којима је оснивач јединица локалне самоуправе или Аутономна покрајина Војводина и које су уписане у Регистар пољопривредних газдинстава и налазе се у активном статусу.

**Услови за учешће на конкурсу**

Члан 5.

Услови за учешће на Конкурсу јесу:

1. Подносилац пријаве мора бити уписан у Регистар пољопривредних газдинстава и да се налази у активном статусу;
2. подносилац пријаве мора имати седиште на територији јединице локалне самоуправе с територије АП Војводине, с тим што и место реализације инвестиције мора бити на територији јединице локалне самоуправе с територије АП Војводине;
3. Подносилац пријаве мора регулисати обавезе по решењима о накнадама за одводњавање/наводњавање закључно са 31.12. 2021.године;
4. Подносилац пријаве мора регулисати доспеле пореске обавезе од стране надлежног органа јединице локалне самоуправе, закључно са 31.12.2021. године;
5. Подносилац пријаве мора измирити доспеле обавезе по уговорима о закупу пољопривредног земљишта у државној својини, закључно са 31.12.2021. године, уколико је корисник истог;
6. парцеле на којима се поставља опрема – која је предмет инвестиције конкурса – морају бити уписане у Регистар пољопривредних газдинстава;
7. Подносилац пријаве који подноси пријаву за инвестиције за набавку опреме за аквакултуру мора имати адекватан објекат за смештај базена за гајење рибе;
8. Подносилац пријаве за инвестицију за коју подноси пријаву не сме користити средства по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка регистрованим пољопривредним газдинствима;
9. Подносилац пријаве не сме имати неиспуњених уговорних обавеза према Секретаријату, као ни према Министарству пољопривреде, шумарства и водопривреде, на основу раније потписаних уговора,
10. Подносилац пријаве који подноси пријаву за инвестиције за набавку опреме за производњу вина мора бити уписан у Виноградарски и Винарски регистар;
11. Подносилац пријаве који подноси пријаву за инвестиције за набавку опреме за производњу ракије мора бити уписан у Регистар призвођача јаких алкохолних пића у складу са законом који се уређују јака алкохолна пића.
12. Подносилац пријаве који подноси пријаву за инвестиције за набавку опреме за аквакултуру мора имати урађен елаборат о гајењу риба (на примеру аутохтоне врсте риба у Србији) у Рециркулационим Акватичним Системима (РАС) смештеним у затвореним просторима. У наведеном елаборату потребно је образложити позитиван утицај рада РАС-а на плодност земљишта на основу најновијих научних сазнања.

**Потребна документација**

Члан 6.

Документација која се подноси на Конкурс:

1. читко попуњен образац пријаве, са обавезним потписом и печатом подносиоца;
2. фотокопија личне карте или очитана чипована лична карта овлашћеног лица;
3. оригинал извод из регистра пољопривредних газдинстава, који издаје Управа за трезор (прва страна извода РПГ-а са основним подацима, друга страна извода c подацима о површинама и производњи и трећа страна с подацима о животињама, не старији од 30 дана);
4. фотокопије уписа у регистар привредног суда;
5. извод из Агенције за привредне регистре, са пореским идентификационим бројем;
6. спецификација опреме која треба да садржи основне карактеристике опреме, врсту, количину и процењену вредност на основу информативних понуда прикупљених од потенцијалних понуђача (уз спецификацију достављају се и наведене информативне понуде);
7. извод из катастра непокретности с подацима о власништву за све катастарске парцеле и објекте које су предмет пријаве (не старији од 30 дана); уколико је земљиште узето у закуп, потребна је оверена фотокопија уговора о закупу пољопривредног земљишта на коме се поставља опрема која је предмет овог конкурса,
8. доказ o регулисаној накнади за одводњавање/наводњавање (потврда ЈВП „Воде Војводине“) закључно са 31.12.2021. године;
9. доказ о измиреним доспелим пореским обавезама закључно са 31.12.2021. године (издато од стране надлежног органа јединице локалне самоуправе седишта подносиоца пријаве),
10. доказ о измиреним доспелим обавезама за закуп пољопривредног земљишта у државној својини (потврда надлежног органа, или фотокопија уговора са Министарством пољопривреде, шумарства и водопривреде и доказ o извршеном плаћању);
11. изјава подносиоца пријаве да по неком другом основу не користи бесповратна подстицајна средства за исту намену;
12. изјава о томе да нема неизмирених обавеза према Секретаријату за пољопривреду, водопривреду и шумарство као и према Министарству пољопривреде, шумарства и водопривреде на основу раније потписаних уговора.
13. потврда о упису у Виноградарски и Винарски регистар (само уколико се подноси пријава за набавку опреме за производњу вина)
14. потврда о упису у Регистар произвођача јаких алкохолних пића у складу са законом који се уређују јака алкохолна пића (само уколико се подноси пријава за набавку опреме за производњу ракије).
15. елаборат о гајењу риба (на примеру аутохтоне врсте риба у Србији) у Рециркулационим Акватичним Системима (РАС) смештеним у затвореним просторима (уколико се подноси захтев за набавку опреме за аквакултуру).

Уколико подносилац пријаве не достави потребну документацију наведену под тачкама 8. и 9. Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања предрачуна.

Комисија задржава право да поред наведених затражи и друга документа.

**Поступање с непотпуним пријавама**

Члан 7.

За подносиоце непотпуних пријава, Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак, а за осталу документацију ће бити позвани да допуне у року од осам (8) дана од дана пријема позива.

Уколико подносиоци непотпуних пријава у року из претходног става не допуне документацију, пријава ће бити одбачена као непотпуна.

Пријаве које су допуњене биће разматране тек након достављања документације која је тражена позивом из става 1. овог члана.

Комисија ће одбацити :

* неблаговремене пријаве,
* недозвољене пријаве,
* пријаве поднете од стране неовлашћеног лица

**Одлучивање о додели бесповратних средстава**

Члан 8.

Комисија разматра поднете пријаве и доноси записник са бодовном листом.

Комисија утврђује листу подносилаца пријава који испуњавају услове на основу достављене документације, у складу с критеријумима дефинисаних у Конкурсу и Правилнику и формира бодовну листу на основу које се додељују бесповратна средства, а све до утрошка средстава опредељених Конкурсом.

У записник се уноси:

- укупан број поднетих пријава са приказом тражених средстава,

- прихватљиве пријаве са приказом бодова и износа,

- неприхватљиве пријаве разврстане по разлозима неприхватљивости.

Истовремено са записником Комисија доноси и Предлог одлуке о додели средстава.

Предлогом одлуке о додели средстава утврђују се појединачни износи средстава по подносиоцу пријаве ком су одобрена средства и начин бодовања, а подносиоцима пријава којима средства нису одобрена наводе се разлози одбијања/одбацивања.

Одлуку о додели средстава доноси покрајински секретар на основу предлога Комисије.

Одлука се објављује на званичној интернет страници Покрајинског секретаријата: [www.psp.vojvodina.gov.rs](http://www.psp.vojvodina.gov.rs).

 **Критеријуми за доделу бесповратних средстава**

Члан 9.

 Комисија даје предлог за доделу бесповратних средстава на основу поднете документације, критеријума и бодова прописаних овим чланом и то према табели:

|  |  |  |
| --- | --- | --- |
| **Критеријум** | **Начин бодовања** | **Бодови** |
| Укупан број бодова | **140** |
| Број уписаних ђака/студената образовних профила у подручју рада пољопривреда, производња и прерада хране | < 200 | 10 |
| > 200 | 20 |
|  Број образовних профила у подручју рада пољопривреда, производња и прерада хране | до 2 | 10 |
| 3-4 | 20 |
| 5 и више | 30 |
| Улагање у производњу: | прерада | 30 |
| Воћарство, повртарство и сточарство | 20 |
| остало | 10 |
| Проценат сопственог учешћа | <1 | 0 |
| 1,1-10 | 10 |
| 10,1-20 | 20 |
| 20,1-30 | 30 |
| 30,1-40 | 40 |
| 40,1-50 | 50 |
| >50 | 60 |

У складу с критеријумима, који су дефинисани Правилником, формира се бодовна листа на основу које се додељују бесповратна средства до утрошка средстава опредељених Конкурсом.

**Поступање с пријавама које су одбијене/одбачене или нису у потпуности прихваћене**

Члан 10.

На основу одлуке Комисија сачињава, а покрајински секретар доноси, решење са образложењем и поуком о правном средству за подносиоце пријава којима су пријаве одбијене/одбачене или нису у потпуности прихваћене на основу предлога одлуке.

**Право жалбе**

Члан 11.

Право жалбе има и сваки незадовољни подносилац пријаве на основу одлуке која је објављена на званичној интернет страни Покрајинског секретаријата.

Жалба се улаже покрајинском секретару у року од 15 дана од дана достављања појединачног решења, односно најкасније у року од 30 дана од објављивања Одлуке на званичној интернет страници Покрајинског секретаријата за лица за које лична достава није успела.

Покрајински секретар може да одбаци жалбу као неблаговремену, недозвољену, поднету од стране неовлашћеног лица, да је усвоји у потпуности или делимично или да одбије жалбу као неосновану.

О жалби се одлучује Решењем.

**Коначна одлука**

Члан 12.

 Коначну одлуку доноси покрајински секретар, на основу донетих решења по основу евентуалних жалби, а која се објављује на званичној интернет страни Покрајинског секретаријата.

**Уговор о додели средстава**

Члан 13.

Након доношења одлуке о додели бесповратних средстава, покрајински секретар у име Покрајинског секретаријата закључује уговор о додели средстава с корисником, којим се регулишу права и обавезе уговорних страна.

Корисник средстава је у обавези да – приликом потписивања уговора са Секретаријатом о коришћењу средстава – достави регистровану меницу с меничном изјавом, као средство обезбеђења да опрема неће бити отуђена у року од пет година, осим за опрему чији је век експлоатације краћи од годину дана.

Корисници средстава су дужни да примењују одредбе Закона о јавним набавкама („Службени гласник РС”, бр. 124/2012, 14/2015 и 68/2015).

Рок за покретање поступка јавних набавки не може бити дужи од 15 дана од дана потписивања уговора о додели средстава.

**Исплата бесповратних средстава**

Члан 14.

Бесповратна средства исплаћују се након што корисник бесповратних средстава достави одлуку о спровођењу поступка јавне набавке са подацима о саставу комисије, јавни позив о покретању поступка јавне набавке, одлуку о избору најповољније понуде након спроведеног поступка јавне набавке, као и уговор након спроведеног поступка јавне набавке.

Корисник средстава обавезује се да на крају инвестиције достави наративни и финансијски извештај о наменском утрошку средстава, који треба да садржи: оверену фотокопију рачуна са спецификацијом опреме, потврду банке о извршеном плаћању, отпремницу и фотокопију гарантног листа.

Покрајински секретаријат задржава право да од подносиоца захтева затражи додатну документацију. Исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности.

У моменту исплате средстава рачун корисника средстава не сме бити у блокади.

Покрајински Секретаријат путем надлежног сектора налаже Пољопривредној стручној и саветодавној служби АП Војводине да утврди чињенично стање на терену, достављањем извештаја и записника Покрајинском секретаријату.

Бесповратна средства ће се исплаћивати у складу с приливом средстава у буџет АП Војводине.

**Обавезе корисника средстава**

Члан 15.

Корисник бесповратних средстава по Конкурсу дужан је да:

1. покретну ствар, односно непокретност која је предмет инвестиције за коју је остварио подстицаје, користи у складу с предвиђеном наменом;
2. покретну ствар, односно непокретност која је предмет инвестиције за коју је остварио подстицаје, не отуђи и/или даје другом лицу на употребу најмање пет година од дана исплате подстицаја;
3. сву документацију која је у вези са инвестицијом чува најмање пет година од дана исплате подстицаја.

 Обавезе коринисника средстава ће бити регулисане уговором и Правилником о спровођењу конкурса које расписује Покрајински секретаријат за пољопривреду, водопривреду и шумарство.

**Праћење извршавања уговора**

Члан 16.

Административну контролу, односно испуњеност обавеза из уговора прати и контролише ресорни сектор Покрајинског секретаријата.

Провера стања на терену обавља се и у току пет (5) година након преноса средстава, осим за опрему чији је век експлоатације краћи од годину дана а прати је овлашћени сектор Покрајинског секретаријата, путем извештаја и записника Пољопривредне стручне и саветодавне службе АП Војводине са терена.

**Завршне одредбе**

Члан 17.

Правилник ступа на снагу даном објављивања у „Службеном листу Аутономне покрајине Војводине“.

У Новом Саду,

дана 18.01.2022. године

**Покрајински секретар**

**Чедомир Божић**